Návrh

Zákon

z ...................... 2003,

ktorým sa mení a dopĺňa zákon č.140/1961 Zb. Trestný zákon
v znení neskorších predpisov a o zmene a doplnení niektorých zákonov

	Národná rada Slovenskej republiky sa uzniesla na tomto zákone:

Čl. I

Zákon č.140/1961 Zb. Trestný zákon v znení zákona č. 120/1962 Zb., zákona č. 53/1963 Zb., zákona č. 184/1964 Zb., zákona č. 56/1965 Zb., zákona č. 81/1966 Zb., zákona č. 148/1969 Zb., zákona č. 45/1973 Zb., zákona č. 43/1980 Zb., zákonného opatrenia č. 10/1989 Zb., zákona č. 159/1989 Zb., zákona č. 47/1990 Zb.,  zákona č. 84/1990 Zb., zákona č. 175/1990 Zb., zákona č. 457/1990 Zb., zákona č. 545/1990 Zb., zákona č. 490/1991 Zb.,  zákona č. 557/1991 Zb., zákona č. 60/1992 Zb., nálezu Ústavného súdu Českej a Slovenskej Federatívnej Republiky zo 4. septembra 1992 uverejneného v čiastke 93/1992 Zb., zákona č. 177/1993 Z.z., zákona Národnej rady Slovenskej republiky č. 248/1994 Z.z., zákona Národnej rady Slovenskej republiky č. 102/1995 Z.z., zákona Národnej rady Slovenskej republiky č. 233/1995 Z.z., zákona Národnej rady Slovenskej republiky č. 100/1996 Z.z., zákona č. 13/1998 Z.z., zákona č. 129/1998 Z.z., zákona č. 10/1999 Z.z., zákona č. 183/1999 Z.z., zákona č. 399/2000 Z.z., zákona č. 253/2001 Z.z., zákona č. 485/2001 Z.z., zákona č. 237/2002 Z.z., zákona č. 421/2002 Z.z., zákona č. 448/2002 Z.z. a zákona č. 553/2002 Z.z. sa mení a dopĺňa takto:

1. Nadpis pod § 29 „Výnimočný trest“ sa umiestňuje nad § 29.

2. V § 29 ods. 1 a  v § 79 ods. 2 sa za slová „tento zákon“ vkladajú slová „vo všeobecnej časti (§ 43) alebo“.

3. V § 29 ods. 2 sa za slová „§ 94 ods. 2“ vkladá čiarka a slová „§ 219 ods. 2“.

4. § 29 sa dopĺňa odsekom 4, ktorý znie:
„(4) Ustanovenie odseku 3 neplatí, ak súd ukladá trest odňatia slobody na doživotie podľa § 43.“.

5. Za § 29 sa vkladá § 30, ktorý znie:
„§ 30
(1) Ak súd uloží trest odňatia slobody na doživotie, môže zároveň rozhodnúť, že podmienečné prepustenie z výkonu trestu odňatia slobody nie je prípustné, ak páchateľ
a) spáchal dva alebo viac obzvlášť závažných trestných činov,
b) naplnil súčasne dve alebo viac okolností podmieňujúcich použitie vyššej trestnej sadzby,
c) spáchal trestný čin ako člen zločineckej skupiny alebo teroristickej skupiny, alebo
d) bol už potrestaný za trestný čin uvedený v § 43.
(2) Osoba opätovne odsúdená na trest odňatia slobody na doživotie, nemôže byť z výkonu tohto trestu podmienečne prepustená.“.

6. V § 35 sa za odsek 1 vkladá nový odsek 2, ktorý znie:
„(2) Ak súd ukladá úhrnný trest odňatia slobody za dva alebo viac úmyselných trestných činov spáchaných dvoma alebo viacerými skutkami, zvyšuje sa horná hranica trestnej sadzby odňatia slobody trestného činu z nich najprísnejšie trestného o jednu tretinu a pri obzvlášť nebezpečnom recidivistovi o jednu polovicu; súd uloží páchateľovi trest v hornej polovici takto určenej trestnej sadzby odňatia slobody. Horná hranica zvýšenej trestnej sadzby nesmie prevyšovať pätnásť rokov. Pri ukladaní výnimočného trestu odňatia slobody nad pätnásť do dvadsiatich piatich rokov nesmie horná hranica zvýšenej trestnej sadzby odňatia slobody prevyšovať dvadsať päť rokov. Popri treste odňatia slobody možno v rámci úhrnného trestu uložiť aj iný druh trestu, ak jeho uloženie by bolo odôvodnené niektorým zo súdených trestných činov.“.

Doterajšie odseky 2 a 3 sa označujú ako odseky 3 a 4.

7. V § 35 ods. 3 sa slová „v odseku 1“ nahrádzajú slovami „v odsekoch 1 a 2“.

8. § 42 sa dopĺňa odsekom 3, ktorý znie:
„(3) Ustanovenie odseku 1 neplatí, ak súd postupuje pri ukladaní úhrnného trestu alebo súhrnného trestu podľa § 35 ods. 2.“.

9. Za § 42 sa vkladá § 43, ktorý znie:

Alternatíva I
„§ 43
(1) Ak súd odsudzuje páchateľa za trestný čin teroru (§ 93, § 93a), terorizmu (§ 94), nedovoleného prekročenia štátnej hranice podľa § 171a ods. 2 až 5 alebo § 171b ods. 2 alebo 3, všeobecného ohrozenia (§ 179), ohrozenia bezpečnosti vzdušného dopravného prostriedku a civilného plavidla (§ 180a), zavlečenia vzdušného dopravného prostriedku do cudziny (§ 180c), založenia, zosnovania a podporovania zločineckej skupiny a teroristickej skupiny (§ 185a), nedovolenej výroby a držby omamnej látky, psychotropnej látky, jedu, prekurzora a obchodovania s nimi podľa § 187 ods. 1 písm. a) až c), ods. 2 až 7, výroby detského pornografického diela (§ 205b), týrania blízkej osoby a zverenej osoby (§ 215), obchodovania s deťmi  podľa § 216a ods. 2 alebo 3 alebo § 216b, vraždy (§ 219), ublíženia na zdraví (§ 222), zavlečenia do cudziny (§ 233) lúpeže (§ 234), brania rukojemníka (§ 234a), vydierania podľa § 235 ods. 2 alebo 3, hrubého nátlaku podľa § 235a alebo  § 235b ods. 2 až 5, znásilnenia (§ 241), sexuálneho násilia (§ 241a), sexuálneho zneužívania podľa § 242 ods. 2 až 4 alebo obchodovania s ľuďmi (§ 246), hoci už bol za takéto trestné činy dvakrát odsúdený, uloží mu trest odňatia slobody na doživotie.

Alternatíva II
	Koniec § 43 ods. 1 bude upravený takto: 
„...hoci už bol za takéto trestné činy dvakrát potrestaný, uloží mu trest odňatia slobody na doživotie“.

(2) Ustanovenie odseku 1 sa nevzťahuje na trestný čin nedovolenej výroby a držby omamnej látky, psychotropnej látky, jedu, prekurzora a obchodovania s nimi podľa § 187 ods. 2 písm. c), ak ide o páchateľa, ktorý opätovne spáchal trestný čin podľa § 187 ods. 1 písm. d).“.

10. V § 62 ods. 2 sa na konci pripájajú tieto slová: „okrem prípadov ustanovených v  § 30“.

11. V § 160a ods. 2, § 160b a § 160c sa slová „na dva roky“ nahrádzajú slovami „na tri roky“.

12. V § 213 ods. 1 sa za slová „čo aj z nedbanlivosti,“ vkladajú slová „po dobu najmenej troch mesiacov“.

13. V § 213 ods. 2 sa za slová „Kto sa“  vkladajú slová „po dobu najmenej troch mesiacov“.

14. V § 215 sa vypúšťa odsek 5.

15. V § 219 ods. 2 sa slová „Odňatím slobody na dvanásť až pätnásť rokov alebo výnimočným trestom“ nahrádzajú slovami „Výnimočným trestom“.

16. Za § 246 sa vkladá § 246a, ktorý vrátane nadpisu znie:

„§ 246a
Klonovanie ľudskej bytosti

Alternatíva I
	(1) Kto v úmysle vytvorenia umelej zygoty nahradí jadro v ženskom vajíčku jadrom z ľudskej somatickej bunky s plným počtom chromozómov potresce sa odňatím slobody na šesť mesiacov až tri roky alebo zákazom činnosti alebo peňažným trestom. 

Alternatíva II
  (1) Kto vykoná akýkoľvek zásah s cieľom vytvoriť ľudskú bytosť geneticky identickú s inou ľudskou bytosťou, či živou alebo mŕtvou, potresce sa odňatím slobody na šesť mesiacov až tri roky alebo zákazom činnosti alebo peňažným trestom.

     (2) Odňatím slobody na jeden rok až päť rokov sa páchateľ potresce, 
a)	ak spácha čin uvedený v odseku 1 ako člen organizovanej skupiny, alebo 
b)	ak získa činom uvedeným v odseku 1 pre seba alebo iného nie nepatrný prospech.“.

17. V § 250a ods. 1 a v § 250c ods. 1 sa slová „škodu nie malú alebo získa pre seba prospech nie malý“ nahrádzajú slovami „škodu nie nepatrnú alebo získa pre seba prospech nie nepatrný“.

18. V § 252 ods. 1 sa slová „až na tri roky“ nahrádzajú slovami „na jeden rok až päť rokov“.

19. V § 252 ods. 2 sa slová „na jeden rok až päť rokov“ nahrádzajú slovami „na dva roky až osem rokov“.

20. V § 252 ods. 3 sa slová „na dva roky až osem rokov“ nahrádzajú slovami „na tri roky až desať rokov“.

21. Za § 299 sa vkladá § 299a, ktorý znie: 

„§ 299a
	(1) Od 1. septembra 2003 môže súd rozhodnúť podľa § 30 ods. 1, ak bol trestný čin, za ktorý súd uložil trest odňatia slobody na doživotie, spáchaný po          1. septembri 2003.
	(2) Od 1. septembra 2003 sa ustanovenie § 30 ods. 2 vzťahuje aj na osobu, ktorá bola odsúdená na trest odňatia slobody na doživotie pred 1. septembrom 2003, ak táto osoba spáchala po 1. septembri 2003 trestný čin, za ktorý je odsúdená na trest odňatia slobody na doživotie.
	(3) Zmenené ustanovenia § 35 ods. 2 a 3 sa od 1. septembra 2003 použijú len vtedy, ak sú dotknuté trestné činy spáchané po 1. septembri 2003.
(4) Ustanovenie § 43 sa vzťahuje aj na osobu, ktorá bola potrestaná za niektorý z trestných činov uvedených v § 43 pred 1. septembrom 2003, ak táto osoba spáchala ďalší trestný čin uvedený v § 43 po 1. septembri 2003.“.

Čl. II

Zákon č. 59/1965 Zb. o výkone trestu odňatia slobody v znení zákona                č. 173/1968 Zb., zákona č. 100/1970 Zb., zákona č. 47/1973 Zb., zákona č. 179/1990 Zb., zákona č. 79/1992 Zb., zákona č. 296/1993 Z.z., zákona č. 33/1994 Z.z. a zákona č. 451/2002 Z.z. sa mení a dopĺňa takto:

V § 12 ods. 2 sa za slovom „čin1e)“ bodkočiarka nahrádza čiarkou a vkladajú sa slová „ktorá je zaradená na výkon trestu do III. nápravnovýchovnej skupiny;“.

Čl. III

Zákon Národnej rady Slovenskej republiky č. 156/1993 Z.z. o výkone väzby v znení zákona č. 451/2002 Z.z. sa mení a dopĺňa takto:

1. V § 9 ods. 3 sa za slovom „činu5a)“ bodkočiarka nahrádza čiarkou a vkladajú sa slová „ktorý spáchala ako člen organizovanej skupiny, zločineckej skupiny alebo teroristickej skupiny a za ktorý môže súd uložiť výnimočný trest;“.

2. V § 10 ods. 2 sa za slovom „činu5a)“ vkladá čiarka a slová „ktorý spáchala ako člen organizovanej skupiny, zločineckej skupiny alebo teroristickej skupiny a za ktorý môže súd uložiť výnimočný trest,“.

Čl. IV

Tento zákon nadobúda účinnosť 1. septembra 2003.